Jēkabs Treimanis

Jēkabs Treimanis (1875—1924) bija latviešu revolucionārs.

 Dzīvesgājums 
Piedzima 1875. gadā pavāra ģimenē. Pēc sākumizglītības iegūšanas pabeidza ģimnāziju Sanktpēterburgā un no 1897. līdz 1906. gadam mācījās Rīgas Politehniskajā institūtā.

Kopš 19. gadsimta 90. gadiem darbojās sociāldemokrātu organizācijās, piedalījās LSDSP dibināšanā, bija Rīgas propagandistu kolēģijas loceklis, līdzorganizēja pirmo pagrīdes tipogrāfiju izveidi un marksistiskās literatūras ievešanu no ārzemēm. LSDSP 1. un 2. kongresa delegāts, 1. kongresā ievēlēts LSDSP Centrālajā komitejā. Piedalījās 1905.—1907. gada revolūcijā, nodarbojās ar dokumentiem un šifriem. 1908. gada septembrī arestēts, 1909. gada augustā izsūtīts uz mūžīgu nometinājumu Jeņisejas guberņas Tasejevas pagastā. Iekļāvās KSDSP Tasejevas pagrīdes organizācijā. Pilsoņu karā, no 1918. līdz 1920. gadam, partizānu (tā saucamā Tasejevas partizānu republika) vienībās nodarbojās ar šifrēšanu. Pēc Pilsoņu kara no 1920. līdz 1924. gadam turpat strādāja par grāmatvedi.

Nomira pēc slimības, apglabāts Tasejevā.

 Atsauces 

Kategorija:1875. gadā dzimušie
Kategorija:1924. gadā mirušie
Kategorija:Rīgā dzimušie
Kategorija:Latviešu revolucionāri
Kategorija:Krievijas pilsoņu kara dalībnieki
Kategorija:Krievijas latvieši
Kategorija:PSKP biedri